Lipputetra

Lipputetra (Hyphessobrycon anisitsi, syn. Hemigrammus anisitsi ja Hemigrammus caudovittatus)ITIS on amerikantetroihin kuuluva eteläamerikkalainen kala. Suosiota akvaariokalana on rajoittanut kalan taipumus syödä kasveja.

 Koko ja ulkonäkö 
Lipputetra kasvaa noin kuusi senttiä pitkäksi. Sen vartalo on hopeanharmaasävyinen, pyrstön tyvi lähes musta ja evät suurikokoiset ja oranssinsävyiset ”liput”.Pet Education (kuva)

 Alkuperä 
Lipputetroja elää luonnossa Etelä-Amerikassa Parana- ja Uruguay-jokien vesistöissä.

 Käyttäytyminen ja lisääntyminen 
Lipputetra sopii seura-akvaarioon muiden pehmeän veden kalojen joukkoon. Lipputetra syö usein hentolehtiset kasvit. Se viihtyy vähintään kuuden yksilön parvessa. Jos lipputetroja on liian vähän, ne voivat ärhennellä muiden lajien kaloille - lajitoverien seura rauhoittaa niiden käytöstä.The Tropical Tank

 Vesiolot ja ravinto 
Lipputetra sopeutuu monenlaisiin vesioloihin. Sopiva veden happamuus on 5,8–8,5 ja lämpötila 18–30 °C. Se syö sekä kasvi- että eläinperäistä ruokaa: hiutaleita ja pakasteruokaa.Mongabay

 Lähteet 

 Aiheesta muualla 
Aquarium Wiki 

Luokka:Akvaariokalat
Luokka:Amerikantetrat